अवशेष का खाना पकाने के तेल से उपचार करें रबिंग अल्कोहल से साफ करें कड़े अवशेष को हटायें
एक पेपर टॉवल लें और आपके पास जो भी खाना पकाने का तेल हो उसमें भिगोयें। पेपर टॉवल को अवशेष पर बिछाएं, फिर कुछ मिनटों के बाद उठायें। उसके बाद आप अवशेष को रगड़कर या खरोंचकर हटा सकते हैं।  इसके लिए दूसरे ऑयली प्रोडक्ट भी कारगर हैं, जैसे कि बेबी ऑइल, पीनट बटर, और मेयोनेज़ (mayonnaise)। सोखने वाले मटेरियल, जैसे कि दरी और कपड़ों पर से अवशेष साफ करते समय सावधानी से काम करें क्योंकि तेल से उनके ऊपर दाग लग सकता है। अगर आपको चिंता है कि वे खराब हो जायेंगे तो उनके लिए तेल की जगह बेकिंग सोडा का पेस्ट इस्तेमाल करें। एक छोटा कटोरा लें और उसमें नारियल का तेल और बेकिंग सोडा की बराबर मात्रा डालें। दोनों को मिलाकर एक पेस्ट बनायें। अगर आपके पास नारियल का तेल नहीं है तो आप बेकिंग सोडा या सिरके को गुनगुने पानी में मिलाकर इस्तेमाल करें। किसी नरम चीज, जैसे कि कपड़े या पुराने टूथब्रश की मदद से पेस्ट को सतह पर लगायें और सारे अवशेष के ऊपर फैलाएं। फिर उसे 30 मिनट - 1 घंटे के लिए यूँ ही छोड़ दें। उसके बाद उसे साफ करें। एक साफ कपड़ा लें और उसे गुनगुने पानी से गीला करें। जब आप इस कपड़े से उस जगह को रब करेंगे तो आशा है कि अवशेष अपने आप ही निकल जायेगा। एक नरम कपड़े या पेपर टॉवल की मदद से पानी सुखाएं और चेक करें कि अवशेष पूरी तरह निकल गया है या नहीं। आप चाहें तो बचे हुए अवशेष को हटाने के लिए एक चाकू या पेंट खुरचनी (paint scraper) इस्तेमाल कर सकते हैं। इस काम के लिए एक मक्खन लगाने वाला चाकू या बटर नाइफ (butter knife) सबसे अच्छा है। लेकिन अगर आप चाहें तो एक छोटा छुरा (putty knife) या एक रेज़र को गार्ड के साथ इस्तेमाल कर सकते हैं। अवशेष को हटाने के लिए ब्लेड को सतह पर फ्लैट रखें और उसे धीरे-धीरे अवशेष के नीचे ले जाएँ। हल्के से खरोंचें ताकि आप सतह को न कुरेदें। अगर आपको चिंता हो रही है कि निशान बन जायेंगे तो न खरोचें। कपड़े को आइसोप्रोपिल रबिंग अल्कोहल (isopropyl rubbing alcohol) से हल्का सा गीला करें। ये आपको किसी भी मेडिकल शॉप या जनरल स्टोर के मेडिकल सेक्शन में मिल जाएगी। यह सुनिश्चित करें कि आप जो कपड़ा इस्तेमाल करने जा रहे हैं वह साफ और नरम है ताकि आप जिस सतह को साफ करेंगे उसे किसी भी तरह की हानि न पहुंचे। फिर कपड़े से उस जगह को हल्के से रब करें जब तक डक्ट टेप का अवशेष निकल नहीं जाये। रबिंग अल्कोहल और घर्षण के प्रभाव से करीब-करीब सारे चिपचिपे पदार्थ को निकल जाना चाहिए। इसकी जगह एसीटोन (acetone) या नेल पॉलिश रिमूवर (nail polish remover) इस्तेमाल किया जा सकता है। लेकिंग उनसे पेंट करी हुई सतहों को हानि पहुँचने की संभावना होती है। दो कप पानी लें और उसमें एक बड़ा चम्मच बर्तन धोने वाला लिक्विड डिटर्जेंट डालें। उसे अच्छी तरह मिलाएं ताकि उसमें बुलबुले बनने लगें। फिर साबुन के पानी में एक नरम कपड़ा भिगोयें और उसे अवशेष को धीरे से साफ करने के लिए इस्तेमाल करें। उस जगह को काफी देर रब करने के बाद छूकर देखें। उसे तब तक रब करते रहें जब तक उसकी चिकनाई और चिपचिपापन निकल जाये। इस काम के लिए आप कोई भी हल्का या उससे थोड़ा ज्यादा तेज़ साबुन (medium-strength soap) इस्तेमाल कर सकते हैं। कोशिश करके तेल के दाग या अन्य पक्के दागों को हटाने के लिए बनाये गए साबुन न इस्तेमाल करें। एक साफ कपड़े या पेपर टॉवल से सतह को रब करें ताकि वह सारा पानी सोख ले। ऐसा करने के बाद सतह को खुरदरा या चिपचिपा नहीं होना चाहिए क्योंकि अवशेष हट गया है। अवशेष को नरम करने के लिए हेअर ड्रायर को उसकी ओर पॉइंट करके चलायें। एक मिनट के बाद उसे काफी गर्म हो जाना चाहिए ताकि उसे निकाला जा सके। उसे एक चाकू या किसी और उपकरण की सहायता से सावधानी के साथ खुरचें और हटायें। अगर वह पूरी तरह से न निकले तो कोई दूसरा तरीका अपनाएं। आपको किसी भी जनरल स्टोर, या दुकान जहाँ घर की देख-रेख करने का सामान बिकता है, में WD-40 मिल जायेगा। आप इसे सीधे उस जगह पर स्प्रे करें जहाँ बहुत सारा अवशेष हो या एक टेरी क्लॉथ (terry cloth) को इससे भिगोयें और अवशेष के एक छोटे पैच को साफ करें। स्प्रे करने के बाद उसे एक मिनट के लिए यूँ ही छोड़ दें, फिर साबुन और पानी से साफ करें।  कार (car) जैसी सतहों के लिए WD-40 सबसे अच्छा है। उसके डब्बे पर दी गयी चेतावनी को पढ़ें ताकि आप उसे उन सतहों पर इस्तेमाल न करें जिनके ऊपर उसकी वजह से दाग पड़ सकता है। WD-40 की जगह वैसलीन (vaseline) या कार वैक्स (car wax) भी इस्तेमाल किया जा सकता है। इस तरह के उत्पाद आपको जनरल स्टोर्स में मिल जायेंगे। बाज़ार में कई उत्पाद उपलब्ध हैं जो कमर्शियल टेप के अवशेष को हटाने के लिए बनाये गए हैं। आप उनके लेबल पर दिए गए आदेशों को पढ़ें और उन्हें उसी तरह इस्तेमाल करें। वे उत्पाद आपके लिए काफी उपयोगी हो सकते हैं। ये केवल मज़बूत बिल्डिंग बनाने के मटेरियल, जैसे कि पत्थर, ईंट और कंक्रीट पर ही किया जा सकता है। आप एक ज्यादा दबाव वाले पानी के सिस्टम (high-pressure water system) या सैंड ब्लास्टर (sandblaster) को उस मटेरियल की ओर पॉइंट करके चलायें। उसे कुछ मिनटों के लिए चलायें फिर ऑफ करें। इस प्रकार कई बार ऑन - ऑफ करते रहें जब तक अवशेष पूरी तरह से निकल जाये। ये काम बहुत सावधानी से करें क्योंकि इस तरह की मशीनें लगभग सभी सतहों पर निशान बना सकती हैं।
एक पेपर टॉवल को खाना पकाने के तेल में भिगोयें और उसे अवशेष के ऊपर बिछाएं: थोड़ा सा नारियल का तेल और बेकिंग सोडा मिलाएं: पेस्ट लगायें और उसे 30 मिनट के लिए छोड़ दें: पेस्ट को गुनगुने पानी से पोंछकर हटायें: सतह को एक कपड़े से सुखाएं: एक बगैर धार या कम धार वाली ब्लेड (dull blade) से अवशेष को खरोंचकर हटायें: एक नरम कपड़े को रबिंग अल्कोहल से भिगोयें और उस जगह को रब करें: उस जगह को बर्तन धोने वाले साबुन और गर्म पानी के मिश्रण से साफ करें: सतह को एक कपड़े से सुखाएं: अवशेष को जल्दी से हटाने के लिए उसे एक हेअर ड्रायर की मदद से गर्म करें: मेटल (metal) की सतहों पर डब्लूडी - 40 (WD-40) स्प्रे करें: और ज्यादा असरदार उपाय के लिए बाज़ार से एक अवशेष रिमूवर खरीदें: पत्थर और कंक्रीट को साफ करने के लिए पानी का दबाव (water pressure) या रेतमार (sandblasting) इस्तेमाल करें:
https://www.wikihow.com/Remove-Duct-Tape-Residue https://www.wikihow.com/Remove-Duct-Tape-Residue https://www.wikihow.com/Remove-Duct-Tape-Residue
Treating Residue with Cooking Oil Cleaning with Rubbing Alcohol Removing Stubborn Residue